फतेहाबाद के गांव बडोपल की एक युवती से साढ़े 44 हजार रुपये का फ्रॉड होने का मामला सामने आया. पुलिस शिकायत के मुताबिक युवती से उक्त रकम की धोखाधड़ी अमिताभ बच्चन के रियलिटी शो केबीसी (कौन बनेगा करोड़पति) के नाम से व्हाट्सएप्प पर संदेश भेज कर की गई है. युवती को जब पूरा मामला समझ आया तो उसने पुलिस को शिकायत दर्ज करवाई. सदर थाना पुलिस ने युवती मोनिका की शिकायत पर 5 लोगों के खिलाफ IPC की धारा 420 और 120 बी के तहत FIR दर्ज करके जांच शुरु कर दी है.